## KORTVERSJON – politisk regnskap AP, MDG, Rødt og SV for perioden 2015-19.

Vi hadde 124 handlingspunkter i vår felles politiske samarbeidsavtale mellom AP, MDG, SV og Rødt.

Av disse mener vi helt eller delvis å ha innfridd 114, et resultat på vel 90%.

Vi vil eksemplifisere med følgende 10 punktliste med utvalgte punkter. Mange av vedtakene og tilhørende arbeid har hatt tverrpolitisk støtte fra flere hold.

1. Det er vedtatt en **klima- og energiplan** med mange konkrete satsinger og ansettelse av 2 kommunale klimarådgivere på heltid, el-sykkelsatsing, vekt på bygger i tre (handlingspunkt nr 9, 13, 15, 16, 20, 23).
2. Oppfølging av helse- og omsorgsplanen ved vedtak og bygging av **nye omsorgssentra** både på Biri og i Snertingdal (handlingspunktene 55, 59 og 60).
3. Storsatsing innenfor **næringsutvikling**: realisering av ny fabrikk for Hunton på Skjerven og tilrettelegging for ny bydel på Huntonstranda, samt styrking av ressursene i kommunens næringsavdeling og tilrettelegging for flere stor eksisterende Gjøvikbedrifter og for helt nye bedrifter. Aktive oppkjøp og tilrettelegging av kommunale næringstomter (handlingspunkt 91, 92, 93).
4. Aktivt samarbeid med **NTNU**, vedtak om nytt studentboligprosjekt i Røverdalen, ny områdereguleringsplan for Campus Kallerud, ny veiløsning for bybussruter ved investeringsprosjektet i Berghusbakken, opprettelse av eget kommunalt studentråd, arbeid med studentbyutviklingen (handlingspunkt 96, 99, 100, 101, 102).
5. Vi har slått ring rundt **Grendeskolene** i Redalen og Biristrand (handlingspunkt 105).
6. Vi har innført Telemarksmodellen som tiltak mot **sosial dumping** - senere endret til Seriøsitetsbestemmelsene.
7. Vi har arbeidet for sterke fellesskapsløsninger og **sagt nei til privatisering og konkurranseutsetting av velferdstjenester.**
8. Vi har ved alle budsjettbehandlinger **redusert eiendomsskatten** i forhold til foreslåtte økninger fra rådmannens side.
9. Vi har gjort **betydelige investeringsløft** både for de kommunale tjenestene og ellers.
   * + Gjøvik barnehage, Nordbyen omsorgssenter, Biri omsorgssenter, flerbrukshaller både på Biri og på Vind, nærmiljøanlegg i Snertingdal, kunstgressbane Redalen, utbedring av idrettsanleggene på Gjøvik bane, rehabilitert rådhus med nytt tilbygg, oppgradering Gjøvik kino osv.
     + Berhusbakken, Jernbaneparken sør, Hans Mustads gate, bredbåndsutbygging Snertingdal, pakkeavtalen med Hunton, deltagelse i regionalt næringsprogram, opprettelse av innovasjonshuset Bright House osv.
10. Betydelige forbedringer for **Gjøvikbanen** gjennom samarbeidet i Stor-Oslo Nord og fylkeskommunen, og i samspill med Samferdselsdepartementet: sikring av timesavganger, nye togsett, nye krysningsspor, økt strømforsyning (handlingspunktene 31-34).